钦定古今图书集成/明伦汇编/官常典/第741卷 > 吴德四〈弟德六〉
## 钦定古今图书集成/明伦汇编/官常典/第741卷 > 吴德四〈弟德六〉

按《明外史杜槐传》：槐同邑吴德四者，海滨农夫也。倭
经其庐，驱豢豕，德四自田归，遇于门，挥锄中其脑，仆
地死。弟德六，急取倭刀，复追杀一酋，兄弟遂以勇力
闻。隶槐部下，每遇贼，冲锋拔帜以为常。监司闻其名，
檄往舟山攻贼寨。德四前砍贼渠，寨中惊扰，噪而出，
懦卒尽返斾走，贼砍德四蹶，德六奋呼曰：“兄死矣！”独
前斩其杀兄者，后援不至，亦死。贼渠被戕，寨不能守，
卒为官军所破。